Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/006 FR/PSA) /* COM/2014/0560 final */





ΑΙΤΙΟΛΟΓΙΚΗ ΕΚΘΕΣΗ ΠΛΑΙΣΙΟ ΤΗΣ ΠΡΟΤΑΣΗΣ 1. Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[1] («κανονισμός ΕΤΠ»). 2. Οι γαλλικές αρχές υπέβαλαν την αίτηση EGF/2014/006 FR/PSA για χρηματοδοτική συνεισφορά από το ΕΤΠ, μετά τις απολύσεις στην Peugeot Citroën Automobiles («PSA ») στη Γαλλία. 3. Η αίτηση αυτή παρουσιάζει ορισμένες ελλείψεις, οι οποίες αναφέρονται στα σημεία 32 και 33 της παρούσας έκθεσης. Παρά τις ελλείψεις της αίτησης της Γαλλίας, η Επιτροπή μπόρεσε να την αξιολογήσει. Αφού αξιολόγησε την εν λόγω αίτηση, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ. ΠΕΡΙΛΗΨΗ ΤΗΣ ΑΙΤΗΣΗΣ Αίτηση ΕΤΠ: || EGF/2014/006 FR/PSA Κράτος μέλος: || Γαλλία Οικείες περιφέρειες (επίπεδο NUTS 2): || Ile de France (FR10) Bretagne (Βρετάνη) (FR52) Ημερομηνία υποβολής της αίτησης: || 25 Απριλίου 2014 Ημερομηνία απόδειξης παραλαβής της αίτησης: || 7 Μαΐου 2014 Ημερομηνία αίτησης συμπληρωματικών πληροφοριών: || 8 Μαΐου 2014 Προθεσμία για την παροχή των συμπληρωματικών πληροφοριών: || 19 Ιουνίου 2014 Προθεσμία για την ολοκλήρωση της αξιολόγησης: || 11 Σεπτεμβρίου 2014 Κριτήριο παρέμβασης: || Άρθρο 4 παράγραφος 1 στοιχείο α) του κανονισμού ΕΤΠ Κύρια επιχείρηση: || Peugeot Citroën Automobile (PSA) Τομέας/-είς οικονομικής δραστηριότητας (Κλάδος της NACE αναθ. 2)[2]: || Κλάδος 29 («κατασκευή μηχανοκινήτων οχημάτων, ρυμουλκουμένων και ημιρυμουλκουμένων») Αριθμός θυγατρικών, προμηθευτών και κατάντη παραγωγών: || 0 Περίοδος αναφοράς (τέσσερις μήνες): || 1η Οκτωβρίου 2013 – 31η Ιανουαρίου 2014 Αριθμός απολύσεων ή περιπτώσεων διακοπής δραστηριότητας κατά την περίοδο αναφοράς α): || 1 989 Αριθμός απολύσεων ή περιπτώσεων διακοπής δραστηριότητας πριν από την περίοδο αναφοράς β): || 4 131 Συνολικός αριθμός απολύσεων (α + β): || 6 120 Συνολικός εκτιμώμενος αριθμός στοχευόμενων δικαιούχων: || 2 357 Αριθμός στοχευόμενων νέων που βρίσκονται εκτός εκπαίδευσης, απασχόλησης ή κατάρτισης (ΕΕΑΚ): || 0 Προϋπολογισμός για εξατομικευμένες υπηρεσίες (σε ευρώ): || 21 133 946 Προϋπολογισμός για τη χρήση του ΕΤΠ[3] (σε ευρώ): || 40 396 Συνολικός προϋπολογισμός (σε ευρώ) || 21 174 342 Συνεισφορά του ΕΤΠ (60 %) (σε ευρώ) || 12 704 605 ΑΞΙΟΛΟΓΗΣΗ ΤΗΣ ΑΙΤΗΣΗΣ Διαδικασία 4. Οι γαλλικές αρχές υπέβαλαν την αίτηση EGF/2014/006 FR/PSA εντός 12 εβδομάδων από την ημερομηνία κατά την οποία πληρώθηκαν τα κριτήρια παρέμβασης που ορίζονται στις παραγράφους 6 έως 8 κατωτέρω, στις 25 Απριλίου 2014. Στις 7 Μαΐου 2014, δύο εβδομάδες μετά την ημερομηνία υποβολής της αίτησης, η Επιτροπή βεβαίωσε την παραλαβή της και ζήτησε συμπληρωματικές πληροφορίες από τις γαλλικές αρχές την επόμενη μέρα (8 Μαΐου 2014). Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 11 Σεπτεμβρίου 2014. Επιλεξιμότητα της αίτησης Οικείες επιχειρήσεις και δικαιούχοι 5. Η αίτηση αφορά 6 120 εργαζομένους που απολύθηκαν από την PSA. Η επιχείρηση λειτουργεί στον οικονομικό τομέα που ταξινομείται σύμφωνα με τη NACE αναθ. 2 στον κλάδο 29 («κατασκευή μηχανοκινήτων οχημάτων, ρυμουλκουμένων και ημιρυμουλκουμένων»). Οι απολύσεις εντοπίζονται κυρίως στις εγκαταστάσεις της πόλης Aulnay (που έκλεισαν) στην περιφέρεια Ile de France (FR10) επιπέδου NUTS[4] 2 και στις εγκαταστάσεις της πόλης Rennes (όπου πραγματοποιήθηκαν οι περισσότερες απολύσεις) στη Βρετάνη (FR52). Κριτήρια παρέμβασης 6. Οι γαλλικές αρχές υπέβαλαν την αίτηση δυνάμει των κριτηρίων παρέμβασης που προβλέπεται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων ή διακοπή δραστηριότητας μη μισθωτών, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων μεταξύ των προμηθευτών και των κατάντη παραγωγών της. 7. Η τετράμηνη περίοδος αναφοράς διαρκεί από την 1η Οκτωβρίου 2013 έως την 31η Ιανουαρίου 2014. 8. Η αίτηση αφορά 1 989 εργαζομένους που απολύθηκαν[5] από την PSA κατά την τετράμηνη περίοδο αναφοράς. Υπολογισμός των απολύσεων και των περιπτώσεων διακοπής επιχειρηματικής δραστηριότητας 9. Και οι 1 989 απολύσεις υπολογίστηκαν από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του. Επιλέξιμοι δικαιούχοι 10. Εκτός από τους 1 989 εργαζομένους που προαναφέρθηκαν, οι επιλέξιμοι δικαιούχοι περιλαμβάνουν 4 131 εργαζομένους που απολύθηκαν πριν ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 25 Ιουλίου 2012. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς. 11. Επομένως, οι επιλέξιμοι δικαιούχοι είναι, συνολικά, 6 120. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης 12. Για να αποδείξει τη σχέση ανάμεσα στις απολύσεις και τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης, η Γαλλία, παραπέμποντας στην έκδοση «L'industrie Automobile Francaise, Analyse et statistiques 2013[6]», υποστηρίζει ότι μεταξύ των ετών 2000 και 2012 η παγκόσμια παραγωγή οχημάτων αυξήθηκε κατά 25 εκατομμύρια μονάδες ή 44%. Παρά τα αποτελέσματα της παγκόσμιας χρηματοπιστωτικής και οικονομικής κρίσης, συνεχίστηκε (και συνεχίζεται ακόμη) η αύξηση της παραγωγής σε παγκόσμιο επίπεδο κατά 3% και περισσότερο ετησίως. 13. Στο πλαίσιο αυτής της συνεχιζόμενης ανάπτυξης, εμφανίστηκαν μεγάλες διαφορές μεταξύ, αφενός, των χωρών με μακρά παράδοση στην παραγωγή οχημάτων και, αφετέρου, των πιο πρόσφατων παραγωγών. Έτσι, την ίδια περίοδο (2000 ως 2012), η παραγωγή στις ΗΠΑ μειώθηκε κατά 11 %, η παραγωγή στη Δυτική Ευρώπη κατά 25 % και η παραγωγή στην Ιαπωνία κατά 2 %. Ταυτοχρόνως, η παραγωγή στη Νότια Κορέα, στην Κίνα, στην Τουρκία, στην Ινδονησία, στο Ιράν, στη Μαλαισία, στην Ταϊλάνδη και στη Νότια Αμερική αυξήθηκε σημαντικά και αποτελεί πλέον το 47% της παγκόσμιας παραγωγής οχημάτων (από 15% που ήταν το 2000). Σύμφωνα με τις στατιστικές του Διεθνούς Οργανισμού Κατασκευαστών Αυτοκινήτων (OICA)[7], η ΕΕ-27 κατασκεύασε 16,2 εκατομμύρια οχήματα το 2013, όταν το σύνολο παγκοσμίως ήταν 87,3 εκατομμύρια (18,54 %), δηλαδή λιγότερα σε σχέση με τα 17,1 εκατομμύρια οχήματα που κατασκεύασε η ΕΕ-15 το 2000, όταν το σύνολο παγκοσμίως ήταν 58,3 εκατομμύρια (29,41%). 14. Η έκδοση «L'industrie Automobile Francaise, Analyse et statistiques 2013» αναφέρει ακόμη ότι, από πλευράς ζήτησης, η ΕΕ είναι πλέον ώριμη αγορά με σχετικά αργή ανάπτυξη, ενώ το μερίδιο των χωρών BRIC στη συνολική παγκόσμια ζήτηση αυξήθηκε από 8,4 % το 2000 σε 33,5 % το 2010. Οι κατασκευαστές με έδρα την ΕΕ δεν βρίσκονται στην ιδανική θέση για να επωφεληθούν από αυτή την αύξηση της ζήτησης. Ακόμη και στο εσωτερικό της ΕΕ οι κατασκευαστές τρίτων χωρών αποκτούν ολοένα μεγαλύτερο μερίδιο αγοράς. 15. Μέχρι σήμερα, η αυτοκινητοβιομηχανία αποτέλεσε αντικείμενο 21 αιτήσεων για χρήση του ΕΤΠ, από τις οποίες οι 12 επικαλούνταν την παγκοσμιοποίηση του εμπορίου και οι 9 την παγκόσμια χρηματοπιστωτική και οικονομική κρίση. Συμβάντα που προκαλούν τις απολύσεις και τη διακοπή επιχειρηματικής δραστηριότητας 16. Τα συμβάντα που προκάλεσαν τις απολύσεις στην PSA είναι απώλειες της τάξης των 560 εκατομμυρίων ευρώ εντός του ομίλου το 2012, λόγω πτώσης της ζήτησης, πίεσης στις τιμές και αναστολής των δραστηριοτήτων της PSA τον Μάρτιο του 2012 στο Ιράν (λόγω κυρώσεων της διεθνούς κοινότητας και της Ευρωπαϊκής Ένωσης). Το 2011 οι πωλήσεις στο Ιράν ανέρχονταν στο 12 % των παγκόσμιων πωλήσεων, οπότε αυτό που συνέβη ήταν σοβαρό πλήγμα για τον όμιλο. Ο σεισμός και το τσουνάμι στη Βορειοανατολική Ιαπωνία τον Μάρτιο του 2011 προκάλεσε επίσης δυσκολίες εφοδιασμού όσον αφορά τις εισροές για ορισμένα ντιζελοκίνητα οχήματα του ομίλου. 17. Το σχέδιο δράσης του ομίλου για το 2009, για βελτίωση της απόδοσης και κέρδη ανταγωνιστικότητας, συνοδεύτηκε, το 2012, από ένα συμπληρωματικό σχέδιο με σκοπό περικοπές του κόστους, συμπεριλαμβανομένης της απόλυσης προσωπικού. 18. Η μονάδα παραγωγής στην πόλη Aulnay (Ile de France) κλείνει ολοκληρωτικά το 2014, ενώ η μονάδα της Rennes (Βρετάνη) προβαίνει σε μειώσεις προσωπικού σε συνδυασμό με νέες επενδύσεις. Σε άλλες μονάδες η εταιρεία ζήτησε αποχωρήσεις με εθελούσια έξοδο. Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο 19. Οι απολύσεις έχουν σημαντικό αρνητικό αντίκτυπο στην τοπική και περιφερειακή οικονομία στις πληγείσες περιοχές. Σε συμφωνία με τις οικείες δημόσιες αρχές, η εταιρεία εκπόνησε μελέτες για τον περιφερειακό αντίκτυπο στις περιοχές γύρω από τις μονάδες της Aulnay και της Rennes. Η μονάδα της Aulnay ήταν ο 8ος μεγαλύτερος εργοδότης στον δήμο αυτό και οι απολύσεις μειώνουν τον αριθμό των απασχολουμένων στην περιοχή κατά 13,6 %. Η μείωση είναι λιγότερο απότομη στη Rennes, αλλά θα πρέπει να σημειωθεί ότι η περιοχή αυτή έχει ήδη πληγεί από γενικευμένη οικονομική ύφεση, δεδομένου ότι ο αριθμός των ανέργων στη Βρετάνη διπλασιάστηκε, συνολικά, την τελευταία πενταετία. 20. Η γαλλική νομοθεσία ορίζει ότι η επιχείρηση που απολύει, εφόσον πληροί ορισμένα ελάχιστα κριτήρια, οφείλει να αναλαμβάνει σειρά μέτρων, ώστε να συμβάλλει στην αναζωογόνηση του οικονομικού ιστού των περιφερειών που πλήττονται. Για τον σκοπό αυτό, υπογράφηκε σχετικό σχέδιο στις 27 Σεπτεμβρίου 2013 μεταξύ του γαλλικού κράτους και της Peugeot Citroën Automobiles (PSA). Με το σχέδιο αυτό η επιχείρηση ελπίζει, για παράδειγμα, ότι θα προσελκύσει νέους εργοδότες στους χώρους που εκκενώνει με σκοπό να δώσει τη δυνατότητα στους πρώην εργαζομένους της να βρουν νέες θέσεις εργασίας εκεί. Παρέχει επίσης βοήθεια στους εργαζομένους όταν αλλάζουν τόπο κατοικίας με σκοπό να δεχτούν προσφορές εργασίας σε άλλες μονάδες παραγωγής της PSA ή σε άλλους εργοδότες. Διαθέτει κεφάλαια για την ανάπτυξη τοπικών και περιφερειακών επιχειρήσεων και επίσης προσφέρει εξειδικευμένες επιχειρηματικές συμβουλές και κατάρτιση. Υπάρχει, επιπλέον, το σχέδιο να δοθεί κάποια υποστήριξη στους προμηθευτές της. Στοχευόμενοι δικαιούχοι και προτεινόμενες δράσεις Στοχευόμενοι δικαιούχοι 21. Στη συνέχεια δίνεται ο αριθμός των στοχευόμενων εργαζομένων κατά φύλο, ιθαγένεια και ηλικιακή ομάδα: Κατηγορία || Αριθμός στοχευόμενων δικαιούχων Φύλο: || Άνδρες: || 1 896 || (80,44 %) || Γυναίκες: || 461 || (19,56 %) Ιθαγένεια: || Υπήκοοι της ΕΕ: || 2 135 || (90,58 %) || Μη υπήκοοι της ΕΕ: || 222 || (9,42 %) Ηλικιακή ομάδα: || 15-24 ετών: || 2 || (0,08 %) || 25-29 ετών: || 47 || (1,99 %) || 30-54 ετών: || 921 || (39,08 %) || 55-64 ετών: || 1 387 || (58,85 %) || άνω των 64 ετών: || 0 || (0,00 %) 22. Εκτιμάται ότι από τα μέτρα θα επωφεληθούν 2 357 εργαζόμενοι. Επιλεξιμότητα των προτεινόμενων δράσεων 23. Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις εξής: – Κέντρο υποδοχής και χειρισμός φακέλων: Οι γαλλικές αρχές θα είναι υπεύθυνες για 23 «espaces de mobilite et de developpement professionnel (EMDP)» (χώρους κινητικότητας και επαγγελματικής εξέλιξης) και δύο «poles de mobilite professionnel (PMP)» (πόλους επαγγελματικής κινητικότητας) στις πόλεις Aulnay και Rennes. Τα κέντρα αυτά θα καθοδηγούν και θα συμβουλεύουν τους εργαζομένους και θα τους βοηθούν στα σχέδια σταδιοδρομίας τους. Ο ρόλος τους είναι να συμβουλεύουν τους εργαζομένους, να τους προσφέρουν τις διαθέσιμες επιλογές και να τους προετοιμάζουν με τις δεξιότητες που χρειάζονται για την αναζήτηση θέσης εργασίας. Τα κέντρα αυτά καθοδηγούνται από μια συνολική δομή που εξασφαλίζει ότι λειτουργούν συντονισμένα. Θα αναπτυχθεί εσωτερικός ιστότοπος, που θα περιέχει διάφορα κείμενα αναφοράς καθώς και στοιχεία και αριθμούς. – Εξωτερικοί εμπειρογνώμονες και σύμβουλοι θα καθοδηγήσουν τους εργαζομένους στα συγκεκριμένα τους σχέδια. – Θεματικά εργαστήρια, π.χ. πώς συντάσσεται ένα βιογραφικό, τεχνικές συνέντευξης κ.λπ. – Τακτική ενημέρωση για τους εργαζομένους από τα κέντρα υποδοχής και τους χειριστές του κάθε φακέλου (ιστότοποι και άλλα μέσα). – Κόστος κατάρτισης: Με τη βοήθεια των συμβουλών που λαμβάνουν οι εργαζόμενοι θα συμφωνήσουν για την κατάρτιση που θα ακολουθήσουν ώστε να επιτύχουν τα ατομικά τους σχέδια σταδιοδρομίας και θα ξεκινήσουν την κατάρτιση αυτή. – Επιδόματα κατάρτισης: Τα επιδόματα αυτά («allocations dans le cadre du conge de reclassement») πληρώνονται τους πρώτους τέσσερις μήνες μόνο από την επιχείρηση που πραγματοποιεί τις απολύσεις· τους επόμενους μήνες (από τον πέμπτο μήνα έως συνολικά 12 μήνες) αποτελούν μέρος της αίτησης προς το ΕΤΠ. Η Επιτροπή έχει εξακριβώσει ότι τα επιδόματα αυτά παραμένουν κάτω από το όριο του 35% του συνολικού κόστους για τη συντονισμένη δέσμη εξατομικευμένων υπηρεσιών, όπως ορίζεται στο άρθρο 7 παράγραφος 1 του κανονισμού ΕΤΠ. – Επιχορηγήσεις για σύσταση επιχειρήσεων: Ο επιλέξιμος εργαζόμενος μπορεί είτε να λάβει σχετικές συμβουλές, κατάρτιση και καθοδήγηση, που θα συνοδευτούν από εκκίνηση επιχείρησης, είτε να ιδρύσει την επιχείρηση χωρίς άλλες συμβουλές και καθοδήγηση, αν υπάρχει ήδη σχέδιο και αν είναι επαρκώς προετοιμασμένος ο εργαζόμενος. Οι επιχορηγήσεις καταβάλλονται με την προσκόμιση των σχετικών εγγράφων που αποδεικνύουν τα έξοδα σύστασης επιχείρησης. – Οι γαλλικές αρχές σχεδιάζουν επίσης να χορηγήσουν άτοκα δάνεια για τη σύσταση νέων επιχειρήσεων. Για την πιθανή υποστήριξη αυτής της δράσης μπορούν να αποφασίσουν να κάνουν χρήση του ευρωπαϊκού μηχανισμού μικροχρηματοδοτήσεων. 24. Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας. 25. Οι γαλλικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις. Εκτιμώμενος προϋπολογισμός 26. Το εκτιμώμενο συνολικό κόστος ανέρχεται σε 21 174 342 ευρώ, εκ του οποίου οι δαπάνες για τις εξατομικευμένες υπηρεσίες ανέρχονται σε 21 133 946 ευρώ και οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 40 396 ευρώ. 27. Η συνολική χρηματοδοτική συνεισφορά που ζητείται από το ΕΤΠ είναι 12 704 605 ευρώ (το 60 % του συνολικού κόστους). Στον πίνακα που ακολουθεί το εκτιμώμενο κόστος ανά εργαζόμενο έχει στρογγυλοποιηθεί στο πλησιέστερο ακέραιο ευρώ. Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) || Εκτιμώμενο συνολικό κόστος (σε ευρώ) Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] Κέντρο υποδοχής και χειρισμός φακέλων (structures d'accueil et traitement des dossiers) || 2 357 || 461 || 1 086 275 Εξωτερικοί εμπειρογνώμονες και σύμβουλοι (cabinets de conseil) || 2 041 || 982 || 2 003 278 Θεματικά εργαστήρια (ateliers thematiques) || 148 || 243 || 35 925 Τακτική ενημέρωση των εργαζομένων (information des salaries) || 2 357 || 11 || 26 600 Κόστος κατάρτισης (depenses des formations) || 1 075 || 3 129 || 3 363 675 Επιχορηγήσεις για τη σύσταση επιχειρήσεων (aides a la creation d'entreprises -- primes) || 1 120 || 6 448 || 7 221 312 Υποσύνολο (α): || – || 13 737 065 (65 %) Επιδόματα και κίνητρα (δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ) Επιδόματα κατάρτισης || 1 075 || 6 881 || 7 396 881 Υποσύνολο (β): || – || 7 396 881 (35 %) Δράσεις που προβλέπονται στο άρθρο 7 παράγραφος 4 του κανονισμού ΕΤΠ 1. Προπαρασκευαστικές δραστηριότητες || – || 0 2. Διαχείριση || – || 10 396 3. Ενημέρωση και δημοσιότητα || – || 0 4. Έλεγχος και υποβολή εκθέσεων || – || 30 000 Υποσύνολο (γ): || – || 40 396 (0,19 % ) Συνολικό κόστος (α + β + γ): || – || 21 174 342 Συνεισφορά ΕΤΠ (60 % του συνολικού κόστους) || – || 12 704 605 28. Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν πρέπει να υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Οι γαλλικές αρχές επιβεβαίωσαν ότι οι δράσεις αυτές προϋποθέτουν την ενεργητική συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης. 29. Οι γαλλικές αρχές επιβεβαίωσαν ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο. Περίοδος επιλεξιμότητας των δαπανών 30. Οι ισπανικές αρχές άρχισαν να παρέχουν τις εξατομικευμένες υπηρεσίες στους στοχευόμενους δικαιούχους στις 3 Ιουνίου 2013. Οι δαπάνες σχετικά με τις δράσεις που αναφέρονται στο σημείο 24, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από την 30ή Ιουνίου 2013 έως την 25η Απριλίου 2016. 31. Οι γαλλικές αρχές άρχισαν να επιβαρύνονται με τις διοικητικές δαπάνες για την εφαρμογή του ΕΤΠ στις 2 Ιανουαρίου 2014. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από τις 2 Ιανουαρίου 2014 έως τις 25 Οκτωβρίου 2016. Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία 32. Οι πηγές της εθνικής προχρηματοδότησης ή συγχρηματοδότησης δεν ανακοινώθηκαν από τις γαλλικές αρχές ούτε στην αίτησή τους ούτε στην απάντησή τους στις ερωτήσεις της Επιτροπής. 33. Οι γαλλικές αρχές δήλωσαν ότι, πέρα από τα μέτρα που είναι υποχρεωμένη να προσφέρει στους εργαζομένους η επιχείρηση που προβαίνει σε απολύσεις, ως αποτέλεσμα νομικών υποχρεώσεων ή συλλογικών συμφωνιών, τα μόνα άλλα μέτρα για υποστήριξη των απολυμένων εργαζομένων θα είναι εκείνα που παρέχονται με την υποστήριξη του ΕΤΠ. Έδωσαν πρόσθετες πληροφορίες για τις διάφορες δράσεις τις οποίες αναλαμβάνει η επιχείρηση που προβαίνει σε απολύσεις με σκοπό να συμβάλει στη βιομηχανική αναζωογόνηση των περιφερειών που έχουν πληγεί. Διαδικασίες για την παροχή συμβουλών στους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές 34. Οι γαλλικές αρχές ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους εκπροσώπους των στοχευόμενων δικαιούχων και τους κοινωνικούς εταίρους. Πραγματοποιήθηκαν πολυάριθμες συναντήσεις μεταξύ της διοίκησης της PSA και των συνδικαλιστικών εκπροσώπων και των συμβουλίων εργαζομένων σε διάφορα επίπεδα από τις 12 Ιουλίου 2012 ως τον Δεκέμβριο του 2013 σχετικά με τη λήψη μέτρων για τη διάσωση των θέσεων εργασίας. Συστήματα διαχείρισης και ελέγχου 35. Η αίτηση περιέχει μια περιγραφή του συστήματος διαχείρισης και ελέγχου, το οποίο προσδιορίζει τις ευθύνες των εμπλεκόμενων φορέων. Η Γαλλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζονται η Délégation générale à l’emploi et à la formation professionnelle (DGEFP, γενική αντιπροσωπεία απασχόλησης και επαγγελματικής εκπαίδευσης) του Υπουργείου Εργασίας, Απασχόλησης και Υγείας. Η διαχείριση των πληρωμών θα γίνεται από τη Mission des Affaires Financieres (MAFI -- αποστολή χρηματοοικονομικών υποθέσεων) στο πλαίσιο της υποδιεύθυνσης δημόσιων οικονομικών και εκσυγχρονισμού του ίδιου υπουργείου. Οι πιστοποιήσεις θα παρέχονται από τον Pôle de Certification (κέντρο πιστοποίησης) της γενικής διεύθυνσης δημόσιων οικονομικών της Nantes. Δεσμεύσεις του οικείου κράτους μέλους 36. Οι γαλλικές αρχές παρείχαν όλες τις αναγκαίες διαβεβαιώσεις σχετικά με τα εξής: – την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους· – τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις· – τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης· – τη συμπληρωματική χρηματοδότηση των προτεινόμενων δράσεων με δράσεις που χρηματοδοτούνται από τα διαρθρωτικά ταμεία· – τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις. Δεδομένου ότι η PSA συνέχισε τις δραστηριότητές της μετά τις απολύσεις, οι γαλλικές αρχές διαβεβαίωσαν επίσης την Επιτροπή ότι η εταιρεία τήρησε επίσης τις νομικές της υποχρεώσεις όσον αφορά τις απολύσεις και προνόησε, αντιστοίχως, για τους εργαζομένους της. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Πρόταση προϋπολογισμού 37. Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[8]. 38. Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 12 704 605 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση. 39. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[9]. Σχετικές πράξεις 40. Η Επιτροπή, ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, θα υποβάλει στο Ευρωπαϊκό Κοινοβούλιο και στο Συμβούλιο πρόταση για τη μεταφορά του ποσού των 12 704 605 ευρώ στη σχετική γραμμή του προϋπολογισμού. 41. Η Επιτροπή, ταυτόχρονα με την έγκριση της παρούσας πρότασης για απόφαση κινητοποίησης του ΕΤΠ, θα εκδώσει απόφαση για χρηματοδοτική συνεισφορά, μέσω εκτελεστικής πράξης, η οποία θα αρχίσει να ισχύει την ημερομηνία κατά την οποία θα εκδοθεί από το Ευρωπαϊκό Κοινοβούλιο και το Συμβούλιο η προτεινόμενη απόφαση κινητοποίησης του ΕΤΠ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/006 FR/PSA) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[10], και ιδίως το άρθρο 15 παράγραφος 4, Έχοντας υπόψη την πρόταση της Ευρωπαϊκής Επιτροπής, Ενεργώντας σύμφωνα με τη διαδικασία που προβλέπεται στο σημείο 13 της Διοργανικής Συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[11], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009[12] ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας. (2) Το ΕΤΠ δεν πρέπει να υπερβαίνει ετησίως το μέγιστο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[13]. (3) Στις 25 Απριλίου 2014 η Γαλλία υπέβαλε αίτηση για κινητοποίηση του ΕΤΠ όσον αφορά τις απολύσεις[14] στον όμιλο Peugeot Citroën Automobiles στη Γαλλία, την οποία συμπλήρωσε με πρόσθετες πληροφορίες όπως προβλέπεται στο άρθρο 8 παράγραφος 3 του κανονισμού (EΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013. (4) Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 12 704 605 ευρώ σχετικά με την αίτηση που υπέβαλε η Γαλλία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το ΕΤΠ για την παροχή ποσού 12 704 605 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 855. [2] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [3] Σύμφωνα με το άρθρο 7 τέταρτο εδάφιο του κανονισμού (ΕΚ) αριθ. 1309/2013. [4] Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34). [5] Ο όρος χρησιμοποιείται κατά την έννοια του άρθρου 3 στοιχείο α) του κανονισμού ΕΤΠ. [6] http://www.ccfa.fr/IMG/pdf/ccfa_ra2012_fr_web-2.pdf [7] http://www.oica.net/category/production-statistics/ [8] ΕΕ L 347 της 20.12.2013, σ. 884. [9] ΕΕ C 373 της 20.12.2013, σ. 1. [10] ΕΕ L 347 της 20.12.2013, σ. 855. [11] ΕΕ C 373 της 20.12.2013, σ. 1. [12] ΕΕ L 167 της 29.6.2009, σ. 26. [13] ΕΕ L 347 της 20.12.2013, σ. 884. [14] Ο όρος χρησιμοποιείται κατά την έννοια του άρθρου 3 στοιχείο α) του κανονισμού ΕΤΠ.